Blaze7451/Wiki-th-20250601 huggingface dataset:
วัดหนองปรง (จังหวัดปทุมธานี)

วัดหนองปรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเดื่อ อำเภอเมืองปทุมธานี จังหวัดปทุมธานี ปัจจุบันมีพระครูสิริปทุมาภรณ์ (อัมพร กลฺยาโณ) ดำรงตำแหน่งเจ้าอาวาส มีที่ดินตั้งวัดเนื้อที่ 6 ไร่ 9 งาน 4 ตารางวา โฉนดเลขที่ 103 อาณาเขต ทิศเหนือยาว 88 เมตร ติดต่อกับที่เอกชน ทิศใต้ยาว 112 เมตร ติดต่อกับที่เอกชน ทิศตะวันออกยาว 160 เมตร ติดต่อกับที่เอกชน ทิศตะวันตกยาว 160 เมตร ติดต่อกับถนน
วัดหนองปรงได้รับอนุญาตให้สร้างวัดขึ้นเมื่อวันที่ 6 กุมภาพันธ์ พ.ศ. 2522 โดยมีนายเจียม นางอวน เทียมสอาด บริจาคที่ดินให้นายสวัสดิ์ สายบัว เป็นผู้ดำเนินการสร้างวัด กระทรวงศึกษาธิการได้ประกาศตั้งเป็นวัด โดยถูกต้องตามกฎหมายเมื่อวันที่ 23 ธันวาคม พ.ศ. 2525 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2535 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2523 
ภายในวัดมีอาคารเสนาสนะต่าง ๆ ได้แก่ กุฎิสงฆ์ จำนวน 3 หลัง เป็นอาคารไม้สักและคอนกรีตเสริมเหล็ก หอสวดมนต์สร้างเมื่อ พ.ศ. 2520

**อ้างอิง**
หนองปรง
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดฉะเชิงเทรา ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500- จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**อ้างอิง**
ฉะเชิงเทรา
หมวดหมู่:การเลือกตั้งในจังหวัดฉะเชิงเทรา
เอกูมิเลกาซี่

เอกูมิเลกาซี่ (lead=yes) เป็นเกมไพ่ญี่ปุ่นที่ประกอบด้วยตัวละครออริจินัลที่ออกแบบโดยนักพากย์ทากูยะ เองูจิ เกมวางจำหน่ายในฐานะโครงการที่ 10 ในตรา EGUMI จากความร่วมมือของ TAKALAKA และเองูจิในฤดูร้อน พ.ศ. 2565 ซีรีส์อนิเมะโทรทัศน์ที่สร้างจากตัวละครในเกมออกอากาศระหว่างเดือนกรกฎาคมถึงกันยายน พ.ศ. 2567

**ตัวละคร**

voiced by|ทากูยะ เองูจิ

voiced by|โยชิโนะ อาโอยามะ

voiced by|โซมะ ไซโต

voiced by|ยู เซริซาวะ

voiced by|โคตาโร นิชิยามะ

ชินอิจิโร คามิโอะ

**สื่อ**

**อนิเมะ**
ซีรีส์อนิเมะโทรทัศน์ประกาศสร้างในวันที่ 19 เมษายน พ.ศ. 2567 ซีรีส์ผลิตโดย Studio Outrigger และกำกับโดยมาซะ โมริ ซึ่งยังเป็นผู้เขียนบทร่วมกับคัตสึยะ คิตาโนะด้วย ทากูยะ เองูจิออกแบบตัวละครต้นฉบับ และเคียวเฮ มัตสึโนะประพันธ์ดนตรีประกอบ ซีรีส์ออกอากาศในวันที่ 9 กรกฎาคม พ.ศ. 2567 ทางช่องเอที-เอ็กซ์ เพลงปิดชื่อเพลงว่า "P-P-P-PERO" ร้องโดย Gen'in wa jibun ni aru.. เมเดียลิงก์ได้ลิขสิทธิ์เผยแพร่อนิเมะทั่วโลกยกเว้นประเทศญี่ปุ่น ฉายทางช่องยูทูบอนิ-วัน เอเซีย และฉายแบบมีบทบรรยายใต้ภาพภาษาไทยทางช่องยูทูบอนิ-วัน ไทยแลนด์

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
  ja-  อนิเมะ เอกูมิเลกาซี่ ที่อนิ-วัน ไทยแลนด์- 32673
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:เมเดียลิงก์
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดฉะเชิงเทรา กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**อ้างอิง**
ฉะเชิงเทรา
หมวดหมู่:การเลือกตั้งในจังหวัดฉะเชิงเทรา
วัดโตนด (อำเภอบางใหญ่)

วัดโตนด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านบางโสน ตำบลบางใหญ่ อำเภอบางใหญ่ จังหวัดนนทบุรี ที่ดินของวัดมีจำนวน 30 ไร่ 1 งาน 27 ตารางวา ตามโฉนดที่ดินเลขที่ 88253
วัดโตนดแต่เดิมเป็นวัดร้าง ยกขึ้นเป็นวัดมีพระภิกษุอยู่จำพรรษาเมื่อวันที่ 4 กรกฎาคม พ.ศ. 2546 และได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 ปัจจุบันมีพระครูนนทปัญญาพิมล (เกิดวัฒนา ถิรปญฺโญ) ดำรงตำแหน่งเจ้าอาวาส
อาคารเสนาสนะและสิ่งก่อสร้างที่สำคัญของวัด คือ ศาลาการเปรียญ กุฏิสงฆ์ 9 หลัง วิหาร และห้องน้ำ 16 ห้อง

**อ้างอิง**
โตนด
ไทยวีเมนส์ลีก ฤดูกาล 2567/68 รอบคัดเลือก

การแข่งขันฟุตบอล ไทยวีเมนส์ลีก ฤดูกาล 2568 รอบคัดเลือก จัดการแข่งขันขึ้นเพื่อหาทีมเข้าร่วมการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์ เป็นผู้ดำเนินการจัดการแข่งขัน โดยจัดการแข่งขันใน สนามศูนย์พัฒนาศักยภาพกีฬาฟุตบอล มหาวิทยาลัยกรุงเทพธนบุรี ระหว่างวันที่ 22 กันยายน – 1 ตุลาคม 2567 โดยคัดเอา 3 สโมสรที่ดีที่สุด เข้าร่วมการแข่งขันไทยวีเมนส์ลีก 2 ฤดูกาล 2568

**ทีมเข้าร่วมรอบคัดเลือก**
อัปเดตล่าสุดเมื่อ 2 ตุลาคม 2567 ที่มา:  Thai Women's Footballกฎการจัดอันดับ: 1) คะแนน; 2) คะแนน Head-to-head หรือ Mini League ; 3) ผลต่างประตู Head-to-head; 4) ประตูที่ยิงได้ Head-to-head; 5) ผลต่างประตูรวมทั้งหมด; 6) ประตูรวมที่ทำได้; 7) Fair play 8) แข่งขันกันใหม่เพื่อหาทีมชนะ หากผลการแข่งขันเสมอกันในเวลาปกติให้ตัดสินด้วยการเตะลูกโทษ ณ จุดเตะโทษ

**ผลการแข่งขัน**
----
----
----
----

**ทีมที่ผ่านเข้ารอบและได้สิทธิ์ร่วมแข่งขัน**

**ไทยวีเมนส์ลีก 2**
 พีทียู ท่าโขลง- บีอาร์ยู บุรีราษฎร์ อะคาเดมี่- อาม่าแอนด์มาสุข ทวีวัฒนา

**อ้างอิง**
หมวดหมู่:ไทยวีเมนส์ลีกแบ่งตามฤดูกาล
หมวดหมู่:ลีกกีฬาหญิงในประเทศไทย
หมวดหมู่:ลีกกีฬาอาชีพในประเทศไทย
หมวดหมู่:การแข่งขันกีฬาในกรุงเทพมหานคร
ตึกระฟ้าของบาจา

ตึกระฟ้าของบาจา (Baťův mrakodrap) หรือ อาคารหมายเลข 21 เป็นตึกระฟ้าในซลีน ประเทศเช็กเกีย มีความสูง 77.5 เมตร 16 ชั้น สร้างขึ้นเพื่อเป็นอาคารสำนักงานสำหรับโรงงานรองเท้าบาจาซึ่งมีสำนักงานใหญ่อยู่ในซลีน ปัจจุบันอาคารใชังานเป็นสำนักงานใหญ่ของเขตซลีน
อาคารนี้เป็นอาคารสูงแห่งแรก ๆ ขอบทวีปยุโรป และเป็นตึกระฟ้าที่สูงที่สุดเป็นอันดับสามของทวีปที่สร้างขึ้นก่อนสงครามโลก เป็นรองอาคารเตเลโฟนิกาในมาดริด แลถเบอเรินโทเรินในอันต์เวิร์ป อาคารนี้สร้างขึ้นด้วยลักษณะสถาปัตยกรรมคอนสตรักติวิสต์ ผลงานออกแบบโดยฟลาดีมีร์ การ์ฟีก สร้างขึ้นระหว่างปี 1936 ถึง 1938 ภายใต้การนำของ ยัน อันตอนีน บาจา ซึ่งขึ้นมารับช่วงต่อจาก ทอมัช บาจา
เดิมทีแล้วบาจาต้องการจะสร้างอาคารนี้เป็นตึกสูงสามชั้นสามตึกที่เชื่อมต่อกัน กระนั้นสถาปนิกผู้ออกแบบเสนอให้ใช้การออกแบบเป็นอาคารสูง ซึ่งในท้ายที่สุดบาจาก็สนับสนุนข้อเสนอแนะนี้

**อ้างอิง**
หมวดหมู่:สิ่งก่อสร้างในประเทศเช็กเกีย
หมวดหมู่:ซลีน
อนุระ กุมาระ ทิสานายกะ

อนุระ กุมาระ ทิสานายกะ (Anura Kumāra Disānāyaka, pron) หรือ อนุระ กุมาระ ติจานายักกะ (Anura Kumāra Ticānāyakka, ɐnʊɾɐ kʊmaːɾɐ tɪtɕaːnaːjɐkːɐ, เกิด 24 พฤศจิกายน 1968) หรือนิยมเรียกตามอักษรย่อชื่อ AKD เป็นนักการเมืองชาวศรีลังกา ผู้ดำรงตำแหน่งประธานาธิบดีศรีลังกาคนที่สิบ ตั้งแต่ปี 2024 หัวหน้าพรรคชนตาวิมุกติเปรมุณะ (JVP) และพรรคพลังประชาชนแห่งชาติ
ทิสานายกะมีส่วนร่วมในพรรค JVP ตั้งแต่สมัยเรียน เขาสมัครเข้าร่วมโปลิตบูโรของพรรคในปี 1995 และได้รับเลือกตั้งเป็นสมาชิกรัฐสภาตั้งแต่ปี 2000 ผ่านทั้งการเลือกตั้งจากเขตเลือกตั้ง หรือจากเนชันนัลลิสต์ เขาดำรงตำแหน่งรัฐมนตรีการเกษตร ปศุสัตว์ ที่ดิน และชลประทาน ระหว่างปี 2004 ถึง 2005 และเป็นผู้นำวิปฝ่ายค้านจากปี 2015 ถึง 2018 และได้รับตำแหน่งหัวหน้าพรรค JVP ในปี 2014

**อ้างอิง**
หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีศรีลังกา
หมวดหมู่:นักการเมืองศรีลังกา
ชนตา วิมุกติ เปรมุณะ

ชนตา วิมุกติ เปรมุณะ (Janatā Vimukti Peramuṇa; JVP,ชะนะตา วิมุกติ เประมุณะ) หรือ มักกัฬ วิฏุตะไล มุนนณิ (Makkaḷ Viṭutalai Muṉṉaṇi) หรือ แนวหน้าปลดแอกประชาชน (People's Liberation Front; PLF) เป็นพรรคการเมืองในประเทศศรีลังกา แรกเริ่มเป็นขบวนการปฏิวัติที่มีส่วนร่วมในการก่อการกำเริบติดอาวุธต่อต้านรัฐบาลศรีลังกาสองครั้งในปี 1971 (SLFP) และในปี 1987–89 (UNP) โดยมีเป้าหมายในการก่อการกำเริบทั้งสองครั้งเพื่อสถาปนารัฐสังคมนิยม นับจากนั้นมา JVP ได้เข้าร่วมเป็นพรรคการเมืองประชาธิปไตยกระแสหลักและปรับอุดมการณ์บางส่วน รวมถึงทิ้งนโยบายมาร์กซิสต์ดั้งเดิม เช่น นโยบายยกเลิกการถือครองทรัพย์สินส่วนบุคคล
นับตั้งแต่ปี 2019 พรรค JVP ได้ลงแข่งในการเลือกตั้งหลายสนามภายใต้พันธมิตรฝ่ายซ้ายกับพรรคพลังประชาชนแห่งชาติ (NPP) และนับจากนั้นมาได้กลายมาเป็นพรรคการเมืองใหญ่ในการเมืองศรีลังกา ในการเลือกตั้งประธานาธิบดีปี 2024 หัวหน้าพรรค อนุระ กุมาระ ทิสานายกะ ได้รับเลือกตั้งเป็นประธานาธิบดีศรีลังกา

**อ้างอิง**
หมวดหมู่:พรรคการเมืองศรีลังกา
หมวดหมู่:พรรคคอมมิวนิสต์
การเลือกตั้งประธานาธิบดีศรีลังกา พ.ศ. 2567

การเลือกตั้งประธานาธิบดีศรีลังกา พ.ศ. 2567 เป็นการเลือกตั้งประธานาธิบดีครั้งที่เก้าของประเทศศรีลังกา มีขึ้นในวันที่ 21 กันยายน 2024 ประธานาธิบดี รนิล วิกรมสิงหะ ลงสมัครเลือกตั้งอีกครั้งในฐานะนักการเมืองอิสระ ถือเป็นประธานาธิบดีคนแรกที่ลงเลือกตั้งซ้ำนับตั้งแต่มหินทะ ราชปักษาในปี 2015 ผู้สมัครคนสำคัญคนอื่น ๆ ได้แก่ หัวหน้าฝ่ายค้าน สาชีต เปรมทาส, อนุระ กุมาระ ทิสานายกะ จากแนวร่วม NPP และ นมล ราชปักษา บุตรของอดีตประธานาธิบดีมหินทะ
การเลือกตั้งนี้เป็นการเลือกตั้งสามตัวเลือกระหว่างวิกรมสิงหะ, เปรมทาสะ และทิสานายกะ โดยผู้มีคะแนนเสียงมากสุดและมากกว่าครึ่งหนึ่งเป็นผู้ชนะ ทิสานายกะนำการเลือกตั้งด้วยคะแนน 42.31% ตามมาด้วยเปรมทาสะที่ 32.76% และประธานาธิบดีวิกรมสิงหะอยู่ที่ 17.27%  การนับคะแนนใหม่ในวันถัดมาเพื่อตัดสินผู้ชนะด้วยคะแนนเสียงมากกว่าครึ่งหนึ่งประกาศชัยชนะให้กับทิสานายกะด้วยคะแนน 55.89% ในการนับคะแนนในรอบสองนี้ โดยเข้ารับตำแหน่งในวันที่ 23 กันยายน
การเลือกตั้งนี้ถือเป็นการปรับขั้วการเมืองครั้งใหญ่ของศรีลังกา ถือเป็นครั้งแรกที่ผู้สมัครจากพรรคที่สามได้รับเลือกตั้งประธานาธิบดี

**อ้างอิง**

**หมายเหตุ**
หมวดหมู่:การเลือกตั้งในปี พ.ศ. 2567
หมวดหมู่:การเมืองศรีลังกา
หมวดหมู่:ประเทศศรีลังกาในปี พ.ศ. 2567
แม่แบบ:ปีอุโมงค์/doc

ใช้สร้างหมวดหมู่ในรูปแบบ "อุโมงค์ที่สร้างเสร็จในปี พ.ศ. ปปปป" โดยที่ ปปปป เป็นปีพุทธศักราชที่มีตัวเลข 4 หลัก
เช่น- :หมวดหมู่:อุโมงค์ที่สร้างเสร็จในปี พ.ศ. 2565  
ไม่ใช้สำหรับหมวดหมู่ประเภทอื่น เช่น- :หมวดหมู่:อุโมงค์ที่สร้างเสร็จในคริสต์ทศวรรษ 2020  
แม่แบบจะสร้างตารางการนำทางและวางหน้าลงในหมวดหมู่หลักที่ถูกต้อง

**การใช้งาน**
ไม่จำเป็นต้องมีพารามิเตอร์

**ดูเพิ่ม**
 :แม่แบบ:ปีอุโมงค์- :แม่แบบ:ทศวรรษอุโมงค์
เจียวอี้

เจียวอี้ มีชื่อในภาษาจีนกลางว่า เจียว อี๋ (p=Jiāo Yí) เป็นนายทหารของรัฐวุยก๊กในยุคสามก๊กของจีน เจียวอี้เคยเป็นนายทหารคนสนิทของจูกัดเอี๋ยน

**กบฏจูกัดเอี๋ยน**
ในปี ค.ศ. 257 สุมาเจียวผู้สำเร็จราชการแทนพระองค์แห่งวุยก๊กออกพระราชโองในนามของราชสำนักให้จูกัดเอี๋ยนกลับมานครหลวงลกเอี๋ยงเพื่อให้มารับตำแหน่งเป็นเสนาบดีโยธาธิการ (司空 ซือคง) จูกัดเอี๋ยนได้รับราชโองการแล้วก็กลัวสุมาเจียวระแวงตน จูกัดเอี๋ยนจึงตัดสินใจก่อกบฏที่อำเภอฉิวฉุน 
ผู้ช่วยคนสนิทสองคนของจูกัดเอี๋ยนคือเจียวปั้น (蔣班 เจี่ยง ปาน) และเจียวอี้บอกกับจูกัดเอี่ยนว่า "จูอี้มาพร้อมทัพใหญ่แต่ไม่อาจทำการใดได้ ซุนหลิมประหารชีวิตจูอี้และกลับไปกังตั๋ง แท้จริงแล้วซุนหลิมกำลังจะสร้างแนวร่วมเมื่อส่งกำลังพลมาช่วยเรา การตัดสินใจของซุนหลิมที่จะถอยกลับไปแสดงให้เห็นว่าเขามีท่าทีจะรอและเฝ้าดู บัดนี้ในเมื่อทหารของเรายังมีขวัญกำลังใจสูงและกระหายที่จะออกรบ เราจึงควรมุ่งกำลังทั้งหมดไปที่การตีฝ่าวงล้อมไปทางด้านใดด้านหนึ่ง อย่างน้อยเราก็สามารถนำกำลังพลวางส่วนหลบหนีและเอาตัวรอดไปได้"
บุนขิมไม่เห็นด้วยและบอกจูกัดเอี๋ยนว่า "ทัพกังตั๋งเป็นที่ขึ้นชื่อในเรื่องการได้รับชัยชนะหลายครั้ง ข้าศึกของเราทางเหนือก็หยุดทัพกังตั๋งไม่ได้ ท่านควรนำทหารหมื่นกว่านายเข้าร่วมกับกังตั๋ง จวนตวน ตัวข้า และคนอื่น ๆ จากกังตั๋งก็ติดอยู่กับท่านที่นี่ ครอบครัวของเรายังคงอยู่ในกังตั๋ง แม้ว่าซุนหลิมไม่ต้องการช่วยพวกเรา ท่านคิดหรือว่าองค์จักรพรรดิและพระญาติวงศ์จะทอดทิ้งเรา ในอดีตมีเหตุที่ข้าศึกของเราประสบกับภัยโรคระบาดหลายครั้ง บัดนี้พวกเราติดอยู่ที่นี่มาเกือบปีแล้ว หากเราปลุกปั่นให้เกิดความรู้สึกแตกแยก ก็จะเกิดการก่อกำเริบภายในขึ้น เราควรยืนหยัดต่อไปและมีความหวังว่าความช่วยเหลือจะมาถึงในไม่ช้า"
บุนขิมโกรธมากเมื่อเจียวปั้นและเจียวอี้โน้มน้าวจูกัดเอี๋ยนหลายครั้งให้ปฏิบัติตามแผนของตน ด้านจูกัดเอี๋ยนก็รู้สึกรำคาญเจียวปั้นและเจียวอี้จึงขั้นต้องการจะประหารชีวิตทั้งคู่ เจียวปั้นและเจียวอี้กลัวพวกตนจะถูกสังหารและตระหนักว่าจูกัดเอี๋ยนมีชะตาต้องล้มเหลว ดังนั้นในเดือนธันวาคม ค.ศ. 257 หรือมกราคม ค.ศ. 258 เจียวปั้นและเจียวอี้จึงหนีออกจากฉิวฉุนและยอมจำนนต่อสุมาเจียว

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:ขุนพลของวุยก๊ก
หมวดหมู่:กบฏสามครั้งในฉิวฉุน
หมวดหมู่:วิดีโอเกมแบ่งตามประเทศผู้พัฒนา

หมวดหมู่:วิดีโอเกมแบ่งตามประเทศ
หมวดหมู่:ผลงานโดยผู้สร้างสรรค์แบ่งตามสัญชาติ
อรสา สุขดงย่อ

อรสา สุขดงย่อ เจี๊ยบ (26 พฤศจิกายน พ.ศ. 2540 – ) เป็นทั้งนักมวยปล้ำฟรีสไตล์และนักมวยปล้ำชายหาดทีมชาติไทย โดยในมวยปล้ำฟรีสไตล์ เธอได้รับรางวัลเหรียญทองแดงจากการแข่งมวยปล้ำในซีเกมส์ 2019 รุ่น 55 กก. ที่นครอังเฮเลส ประเทศฟิลิปปินส์
ส่วนในมวยปล้ำชายหาด เธอได้รับรางวัลเหรียญทองแดงจากการแข่งกีฬามวยปล้ำในเอเชียนบีชเกมส์ 2016 รุ่น 50 กก. ที่ดานัง ประเทศเวียดนาม

**อ้างอิง**
หมวดหมู่:นักกีฬามวยปล้ำหญิงชาวไทย
หมวดหมู่:นักมวยปล้ำฟรีสไตล์ชาวไทย
หมวดหมู่:นักมวยปล้ำชายหาด
หมวดหมู่:นักกีฬาทีมชาติไทย
หมวดหมู่:นักกีฬาเหรียญทองแดงซีเกมส์ชาวไทย
อุปมาของพระเยซู

อุปมาเรื่องบุตรหายไป โดย Guercino (ค.ศ. 1651)
อุปมาของพระเยซู (parables of Jesus) ปรากฏในพระวรสารสหทรรศน์และพระวรสารนอกสารบบบางเล่ม อุปมาเหล่านี้เป็นเนื้อหาหนึ่งในสามของคำสอนของพระเยซูที่มีการบันทึกไว้ คริสต์ศาสนิกชนให้ความสำคัญกับอุปมาเหล่านี้อย่างยิ่ง โดยทั่วไปถือว่าเป็นคำตรัสของพระเยซูp=10
อุปมาของพระเยซูมีลักษณะเป็นเรื่องราวเรียบง่ายแต่น่าจดจำ มักมีกระบวนจินตภาพ และทุกเรื่องสอนบทเรียนในชีวิตประจำวัน นักวิชาการให้ความเห็นว่าแม้อุปมาเหล่านี้จะดูเรียบง่าย แต่สารที่ถ่ายทอดออกมามีความลึกซึ้งและเป็นหัวใจสำคัญในคำสอนของพระเยซู นักเขียนคริสต์ศาสนิกชนมองว่าอุปมาเหล่านี้ไม่เป็นเพียงการเปรียบเทียบเพื่อให้เห็นภาพเท่านั้น แต่ยังเป็นแนวเทียบภายในที่ซึ่งธรรมชาติกลายเป็นพยานให้กับโลกจิตวิญญาณpp=9-10
อุปมาของพระเยซูหลายเรื่องกล่าวถึงเรื่องธรรมดาในชีวิตประจำวัน เช่น ผู้หญิงทำขนมปัง (อุปมาเรื่องเชื้อขนม) ผู้ชายเคาะประตูเพื่อนบ้านเวลากลางคืน (อุปมาเรื่องเพื่อนเวลากลางคืน) หรือเหตุการณ์ที่เกิดขึ้นหลังปล้นทรัพย์บนถนน (อุปมาเรื่องชาวสะมาเรียใจดี) แต่อุปมาเหล่านั้นยังคงเกี่ยวข้องกับประเด็นทางศาสนาที่สำคัญ เช่น การเติบโตของอาณาจักรของพระเป็นเจ้า ความสำคัญของการอธิษฐาน และความหมายของความรัก
ในอารยธรรมตะวันตก อุปมาเหล่านี้เป็นต้นแบบของคำว่า parable (อุปมาหรือนิทานคติสอนใจ) และยุคปัจจุบัน อุปมาของพระเยซูยังคงเป็นเรื่องที่เป็นที่รู้จักกันดีในโลก แม้ในหมู่ผู้ที่รู้เรื่องเพียงเล็กน้อยเกี่ยวกับคัมภีร์ไบเบิลp=9

**อ้างอิง**

**บรรณานุกรม**
pages=512–514
*isbn=978-0-664-25828-3
*volume=11
*isbn=978-0-8308-7572-6
*volume=2
*isbn=978-0-8054-9444-0
*work= Forum 2/2.
*isbn=978-0-674-01789-4
*publisher=Anglo-Canadian Music Publishers' Association
*isbn=978-0-944344-22-4
*isbn=978-0-8028-0063-3
*isbn=978-0-944344-07-1
*isbn=978-0-8028-2315-1
*isbn=978-0-664-22577-3
*isbn=978-0-7674-2916-0
*isbn=978-0-8028-6077-4
*isbn=978-1-57312-167-5
*publisher=J.C.B. Mohr (P. Siebeck)
*isbn=978-0-8028-3821-6
*isbn=978-0-334-04961-6
*publisher=Massachusetts Sabbath School Society
*isbn=978-0-8028-4638-9
*isbn=9780064300322
*isbn=978-0-8028-3512-3
*url=https://archive.org/details/parablesofourlor0000unse/mode/2up
*isbn=978-0-8028-2389-2
*isbn=978-0-521-43078-4
*publisher=William Macintosh
*isbn=978-0-8254-9715-5
*isbn=978-0-8028-1770-9
*isbn=978-0-664-24640-2
*isbn=978-0-8146-2550-7
*isbn=978-1-4514-0418-0
*isbn=978-0-8006-3123-9
*isbn=978-0-8407-7484-2
*last=von Hügel
*isbn=978-0-521-34781-5
*isbn=978-0-8006-9975-8

**อ่านเพิ่มเติม**
 C. H. Dodd, The Parables of the Kingdom 0-02330460-X.- Gowler, David B., 2000. What Are They Saying About the Parables? Mahweh, NJ: Paulist Press. 978-0809139620- Joachim Jeremias, The Parables of Jesus 0-33402917-1.- Schottroff, Luise, 2006. The parables of Jesus 0-8006-3699-6- Sumner, John Bird, 1850. The parables of our lord and saviour Jesus Christ C. Cox Publishers, London.- Trinder, William Martin, 1816. Sermons on the parables of Jesus Christ Baldwin, Cradock and Joy Publishers, London.

**แหล่งข้อมูลอื่น**
  Another list, slightly different and only of the synoptic Gospels-  PBS: Frontline: From Jesus to Christ: The Parables

หมวดหมู่:คำสอนของพระเยซู
หมวดหมู่:คำสอนของพระเยซู

หมวดหมู่:หลักธรรมของศาสนาคริสต์
หมวดหมู่:เหตุการณ์ในพระวรสาร
หมวดหมู่:มุมมองทางศาสนาต่อพระเยซู
บริษัทจำกัดในประเทศฮังการี

บริษัทจำกัด (ฮังการี: korlátolt felelősségű társaság หรือย่อว่า kft.) เป็นประเภทหนึ่งของนิติบุคคลในรูปแบบของบริษัท ซึ่งเป็นที่นิยมในกลุ่มธุรกิจขนาดกลางและขนาดย่อม ในประเทศฮังการีและประเทศอื่น ๆโดยบริษัทจำกัดนี้จะเริ่มต้นด้วยเงินทุนที่เรียกว่า ทุนจดทะเบียน (ฮังการี: törzstőke) ซึ่งเป็นจำนวนเงินที่กำหนดไว้ล่วงหน้า และสมาชิกของบริษัทจะรับผิดชอบเพียงแค่ส่วนแบ่งทรัพย์สินที่ตนมีส่วนร่วมเท่านั้น อย่างไรก็ตาม หากผู้บริหารทำให้เกิดความเสียหายโดยเจตนา ผู้บริหารจะต้องรับผิดชอบด้วยทรัพย์สินทั้งหมดของตนเอง

**โครงสร้างของบริษัทจำกัดในฮังการี**
บริษัทจำกัดในฮังการีเป็นรูปแบบของนิติบุคคลที่สมาชิกจะมีความรับผิดชอบจำกัดเพียงแค่เงินทุนที่ตนได้ลงทุน และไม่สามารถออกหุ้นหรือพันธบัตรได้ตามกฎหมาย บริษัทประเภทนี้เป็นที่นิยมอย่างมากในกลุ่มธุรกิจขนาดกลางและขนาดย่อม ทั้งในประเทศฮังการีและในประเทศอื่น ๆ

**ประวัติของบริษัทจำกัด**
บริษัทจำกัด (ฮังการี: korlátolt felelősségű társaság) ในประเทศฮังการีมีการก่อตั้งขึ้นโดยได้รับอิทธิพลจากรูปแบบบริษัทจำกัดในประเทศเยอรมนีที่เรียกว่า Gesellschaft mit beschränkter Haftung (GmbH) รูปแบบของบริษัทจำกัดในเยอรมนีได้ถูกพัฒนาขึ้นในปี ค.ศ. 1892 เพื่อลดความซับซ้อนและความเป็นทางการของการจัดการในบริษัทมหาชนจำกัด ซึ่งก่อนหน้านั้นเป็นรูปแบบเดียวที่สมาชิกมีความรับผิดชอบจำกัด

**กฎหมายที่เกี่ยวข้อง**
ในฮังการี บริษัทจำกัดได้รับการจัดตั้งขึ้นตามกฎหมายที่ออกในปี ค.ศ. 2013 (กฎหมายแพ่งฉบับ V.) ซึ่งได้กำหนดให้บริษัทต้องมีทุนจดทะเบียนขั้นต่ำ 3 ล้านโฟรินต์ฮังการี (ฮังการี: forint) และต้องเพิ่มทุนตามกำหนดเวลาที่กำหนดไว้ในกฎหมาย กฎหมายนี้ยังได้ระบุถึงความรับผิดชอบของสมาชิกในบริษัท และกำหนดให้มีการประชุมผู้ถือหุ้นอย่างน้อยปีละหนึ่งครั้ง

**บริษัทจำกัดในประเทศอื่น**
รูปแบบของบริษัทจำกัดที่คล้ายกับ korlátolt felelősségű társaság ในประเทศอื่น ๆ ได้แก่ limited liability company (LLC) ในสหรัฐอเมริกา และ limited company (Ltd.) ในสหราชอาณาจักร หรือ บริษัทจำกัด (Co., Ltd.) ในประเทศไทยซึ่งล้วนเป็นรูปแบบของบริษัทที่สมาชิกมีความรับผิดชอบจำกัดตามสัดส่วนที่ตนลงทุนในบริษัท

**อ้างอิง**
รูปแบบบริษัทต่าง ๆ เช่น Inc., Ltd., Co.
ประวัติการจัดตั้งบริษัทในฮังการี date=2013-12-28 

**ดูเพิ่มเติม**
ประวัติบริษัทจำกัดในฮังการี date=2013-12-07 
บริษัทจำกัดและกฎหมายที่เกี่ยวข้องในฮังการี
หมวดหมู่:นิติบุคคล
หมวดหมู่:ธุรกิจในฮังการี
หมวดหมู่:กฎหมายการค้า
หมวดหมู่:รูปแบบธุรกิจ
หมวดหมู่:ระบบเศรษฐกิจ
หมวดหมู่:ประเทศฮังการี
หมวดหมู่:บริษัท
หมวดหมู่:การประกอบธุรกิจ
อุปมาเรื่องผู้หว่านพืช

'ผู้หว่านพืช' (Cathedral of Hajdúdorog ประเทศฮังการี)
อาสนวิหารนักบุญมารีย์ เมืองคิลเคนี ประเทศไอร์แลนด์ 
อุปมาเรื่องผู้หว่านพืช (Parable of the Sower) บางครั้งเรียกว่า อุปมาเรื่องดิน (Parable of the Soils) เป็นอุปมาของพระเยซูที่ปรากฏใน23, 1–20, 15 และพระวรสารนักบุญโธมัสซึ่งอยู่นอกสารบบ
พระเยซูทรงเล่าเรื่องชาวนาผู้หว่านเมล็ดพืชอย่างสุ่ม ๆ เมล็ดพืชบางส่วนตกตามหนทาง (ข้างทาง) ที่ไม่มีดิน บางส่วนตกบนพื้นหินที่มีดินน้อย บางส่วนตกบนดินที่เต็มไปด้วยต้นหนาม และบางส่วนตกอยู่บนดินดี ในกรณีแรก เมล็ดพืชถูกนกกินไป ในกรณีที่สองและสาม เมล็ดพืชไม่สามารถให้ผลผลิต แต่เมื่อเมล็ดพืชตกบนดินดี ก็เติบโตและเกิดผลผลิตสามสิบเท่าบ้าง หกสิบเท่าบ้าง ร้อยเท่าบ้าง 
ภายหลังพระเยซูทรงอธิบายให้สาวกว่าเมล็ดพืชนั้นเปรียบได้กับพระวจนะ ผู้หว่านพืชเปรียบได้กับบุคคลใด ๆ ผู้ประกาศพระวจนะ และดินต่าง ๆ เปรียบได้กับการตอบสนองของผู้คนต่อพระวจนะ 

**ความในคัมภีร์ไบเบิล**
พระเยซูทรงอธิบายอุปมาดังนี้

**บริบท**
ในพระวรสารนักบุญมาระโกและพระวรสารนักบุญมัทธิว อุปมานี้ คำอธิบายจุดประสงค์ของอุปมา และคำอธิบายของตัวอุปมาเองเป็นส่วนหนึ่งของคำเทศนาครั้งที่ 3 หรือ "คำเทศนาเชิงอุปมา" ของพระเยซู ซึ่งทรงเทศนาจากบนเรือในทะเลกาลิลี ในแต่ละเรื่องเล่า พระเยซูทรงใช้เรือสำหรับการเทศนาต่อผู้คนจำนวนมากที่รวมตัวอยู่ริมทะเลสาบ ในพระวรสารนักบุญลูกาไม่ได้ทรงใช้เรือสำหรับการเทศนา แต่พระเยซูยังทรงเทศนาอุปมาต่อผู้คนจำนวนมากที่รวมตัวกันจาก 'ทุกเมือง' หลังจากการเทศนาอุปมาแล้ว จึงทรงอธิบายจึงจุดประสงค์ของอุปมา และทรงอธิบายถึงตัวอุปมาเรื่องผู้หว่านพืช
อุปมานั้นพระเยซูทรงบอกให้มหาชนฟัง ส่วนคำอธิบายนั้นพระองค์ตรัสไว้เฉพาะกับเหล่าสาวกของพระองค์

**อ้างอิง**

**บรรณานุกรม**
 Kilgallen, John J., A Brief Commentary on the Gospel of Mark, Paulist Press, 1989. 0-8091-3059-9- Bruce R. McConkie, Doctrinal New Testament Commentary, Vol. I:289- James E. Talmage, Jesus The Christ, pg. 263–266- Martijn Linssen,  The Parable of the Sower in Context: against religion

**อ่านเพิ่มเติม**
 cite book|chapter=Jesus Preaching on the Lake of Genesareth—Parables.|title=A Practical Commentary on Holy Scripture|year=1910|publisher=B. Herder|author=Friedrich Justus Knecht

**แหล่งข้อมูลอื่น**
 อุปมาเรื่องผู้หว่านพืช
ผู้หว่านพืช, อุปมาเรื่อง
หมวดหมู่:ซาตาน
อุปมาเรื่องคนสร้างบ้านที่มีสติปัญญาและคนสร้างบ้านที่โง่เขลา

อุปมานี้เปรียบเทียบการสร้างชีวิตโดยยึดถือคำสอนและแบบอย่างของพระเยซู กับบ้านทนต่อน้ำท่วมที่วางรากฐานบนศิลาแข็งแกร่ง
อุปมาเรื่องคนสร้างบ้านที่มีสติปัญญาและคนสร้างบ้านที่โง่เขลา (Parable of the Wise and the Foolish Builders) หรือ บ้านบนศิลา (House on the Rock) หรือ รากฐานสองชนิด เป็นอุปมาของพระเยซูจากคำเทศนาบนภูเขาในพระวรสารนักบุญมัทธิว (27) รวมถึงในคำเทศนาบนที่ราบในพระวรสารนักบุญลูกา (49)
อุปนานี้แสดงให้เห็นถึงความสำคัญของการสร้างชีวิตบนพื้นฐานของคำสอนและแบบอย่างของพระเยซู

**ความในคัมภีร์ไบเบิล**
ในพระวรสารนักบุญมัทธิว อุปมาปรากฏในตอนท้ายของคำเทศนาบนภูเขาดังความต่อไปนี้:
พระวรสารนักบุญมัทธิสรุปคำตรัสของพระเยซูโดยระบุว่า "ฝูงชนก็อัศจรรย์ใจด้วยคำสั่งสอนของพระองค์" ทันทีหลังจากพระเยซูตรัสอุปมานี้

**อ้างอิง**

**อ่านเพิ่มเติม**
 url=https://books.google.com/books?id=JdEJAwAAQBAJ- url=https://books.google.com/books?id=LhLeDAAAQBAJ- pages=233–249- pages=45–64- url=http://digitalcommons.pepperdine.edu/leaven/vol16/iss4/9
คนสร้างบ้านที่มีสติปัญญาและคนสร้างบ้านที่โง่เขลา, อุปมาเรื่อง
หมวดหมู่:คำเทศนาบนภูเขา
หมวดหมู่:พระวรสารนักบุญมัทธิว
หมวดหมู่:โครงสร้างพื้นฐานแบ่งตามปีที่สร้างเสร็จ

สำหรับประเภท ของโครงสร้างพื้นฐาน ให้ไปที่หน้าที่ 1 ของหมวดหมู่นี้ จากนั้นไปที่หัวข้อเหนือหัวข้อ "0–9"

หมวดหมู่:ก่อตั้งแบ่งตามชนิดและปี
หมวดหมู่:สิ่งก่อสร้างแบ่งตามประเภทและปีที่สร้างเสร็จ
หมวดหมู่:ราชอาณาจักรกัมพูชา (พ.ศ. 2488)

หมวดหมู่:ประวัติศาสตร์กัมพูชา
หมวดหมู่:รัฐสิ้นสภาพในประเทศกัมพูชา
หมวดหมู่:รัฐและดินแดนที่ก่อตั้งในปี พ.ศ. 2488
ก
ก
หมวดหมู่:สิ้นสุดในปี พ.ศ. 2488
หมวดหมู่:รัฐบริวารของจักรวรรดิญี่ปุ่น
หมวดหมู่:กัมพูชาในอารักขาของฝรั่งเศส
ก
รักนี้ DNA กำหนด

รักนี้ DNA กำหนด (DNA 러버) เป็นละครโทรทัศน์เกาหลีใต้ ที่เขียนบทโดย จ็อง ซู-มี กำกับโดย 성치욱 นำแสดงโดย จอง อิน-ซอน, ชเว ชี-ว็อน, อี แท-ฮวัน และ จ็อง ยู-จิน ออกอากาศครั้งแรกทางช่อง TV Chosun เมื่อวันที่ 17 สิงหาคม 2024 และออกอากาศทุกวันเสาร์และอาทิตย์ เวลา 21:10 น. (เวลามาตรฐานเกาหลี)

**เรื่องย่อ==  
รักนี้ DNA กำหนด เป็น สุขนาฏกรรมจินตนิยม ที่กระตุ้นประสาทสัมผัสทั้งห้า โดยบอกเล่าเรื่องของ ฮัน โซ-จิน นักวิจัยด้านพันธุกรรมที่ล้มเหลวในความสัมพันธ์มาหลายครั้ง จนในที่สุดเธอก็พบคู่แท้ของเธอผ่านการทดสอบทางพันธุกรรม

**นักแสดงและตัวละคร==  

**นักแสดงหลัก===  - จอง อิน-ซอน รับบทเป็น ฮัน โซ-จิน  
 นักวิจัยที่ศูนย์ Beneficial Gene Center ผู้หมกมุ่นกับการหาคู่ที่เหมาะสมตามพันธุกรรม และมีลักษณะของโอตาคุอย่างเต็มตัว  - ชเว ชี-ว็อน รับบทเป็น ชิม ยอน-อู  
 สูติแพทย์และนรีแพทย์ที่โรงพยาบาลชิม ผู้มีความสามารถสูงและอ่อนไหว  - อี แท-ฮวัน รับบทเป็น ซอ คัง-ฮุน  
 นักดับเพลิงที่หล่อเหลาและคอยช่วยเหลือโซจินเสมอ  - จ็อง ยู-จิน รับบทเป็น จาง มี-อึน  
 เพื่อนคู่ใจที่เข้าใจชีวิตที่ไม่ตื่นเต้นของแฟนเก่าของเธอ ยอนอู และเป็นนักเขียนคอลัมน์เรื่องโรแมนติกแบบมีคู่หลายคน ผู้ที่เชื่อว่า "ผู้หญิงที่คาดหวังทุกอย่างจากผู้ชายคนเดียว มีแต่จะผิดหวัง"

**นักแสดงสมทบ===  - 이시훈 รับบทเป็น ยอ จ็อง-แทม  
 แพทย์ต่อมไร้ท่อที่โรงพยาบาลชิม และเป็นเพื่อนร่วมชั้นของยอนอู  - 이수빈 (1996년) รับบทเป็น ซน อะ-รี  
 นักวิจัยที่ศูนย์ Beneficial Gene Center และเป็นเพื่อนร่วมงานและเพื่อนสนิทของโซจิน  - บัง อึน-จ็อง รับบทเป็น นัม ซ็อง-มี  
 คู่หูนักดับเพลิงของคังฮุน และเป็นนักศิลปะการต่อสู้สมัครเล่นที่มีฉายาว่า "หมัดเพลิงยอซัมดง"  - 이철우 (모델) รับบทเป็น คุณพ่ออันเดรีย  
 นักบวชที่รักพระเจ้าและยอมเสียสละทุกอย่างเพื่อพระองค์  - 박성근 (배우) รับบทเป็น ชิมซองฮุน  
 สูติแพทย์และนรีแพทย์ที่ครั้งหนึ่งเคยถูกเรียกว่า "มือของพระเจ้า" และเป็นพ่อของยอนอู  - 정민성 (배우) รับบทเป็น ซอ ฮย็อง-ช็อล  
 พ่อของคังฮุนและเป็นเจ้าของร้านซูชิ  - 서지영 (1968년) รับบทเป็น ยูม ย็อง-ฮี  
 แม่ของโซจินและเป็นศิลปินติดตั้งงานศิลปะ  - 정이랑 รับบทเป็น รอประกาศ  
 หัวหน้าพยาบาลที่ทำงานกับยอนอู และมักจะเคร่งครัด แต่เป็นพยาบาลผดุงครรภ์ที่เชื่อถือได้สำหรับผู้หญิงที่ตั้งครรภ์

**การผลิต**

**การพัฒนา**
ผู้กำกับ 성치욱 ซึ่งเคยกำกับซีรีส์ Kairos (2020) และ พรุ่งนี้ (2022) ได้ร่วมมือกับนักเขียนบท จ็อง ซู-มี ผู้เขียนซีรีส์ โชคชะตา ความรัก และการเกิดใหม่อีกครั้ง (2020) โดยการผลิตซีรีส์นี้อยู่ภายใต้การดูแลของ 하이그라운드, IP Box Media และ Pan Entertainment

**การคัดเลือกนักแสดง**
ชเว ชี-ว็อน และ จอง อิน-ซอน ได้รับรายงานว่าได้รับเลือกให้เป็นนักแสดงนำในซีรีส์นี้ตั้งแต่เดือนพฤศจิกายน 2023 อี แท-ฮวัน ได้รับการคัดเลือกในเดือนมกราคม 2024 หลังจากปลดประจำการทหารในเดือนธันวาคม 2023 จ็อง ยู-จิน ได้รับรายงานว่าเข้าร่วมในเดือนกุมภาพันธ์ 2024 TV Chosun ได้ยืนยันการเข้าร่วมแสดงของนักแสดงทั้งสี่ในเดือนเมษายน 2024

**การออกอากาศ**
ในเดือนเมษายน 2024 มีรายงานว่าซีรีส์สุดสัปดาห์มีรายงานว่ากำหนดออกอากาศทาง TV Chosun ในเดือนมิถุนายน 2024 สองเดือนต่อมา TV Chosun ยืนยันว่าซีรีส์จะออกอากาศตอนแรกในวันที่ 17 สิงหาคม 2024 ทุกวันเสาร์และอาทิตย์ เวลา 21:10 น. (เวลามาตรฐานเกาหลี)

**อ้างอิง**

**แหล่งข้อมูลอื่น**
  ko
หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:บทความที่มีข้อความภาษาเกาหลี
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
อลิส กัว

อลิส ลีล กัว (อักษรโรมัน: Alice Leal Guo, ; IPA: lang=cmn) เป็นนักธุรกิจและอดีตนักการเมืองในประเทศฟิลิปปินส์ อดีตนายกเทศบาลนครบัมบัน จังหวัดตาร์ลัก ระหว่าง ต.ศ. 2022 ถึง 2024 
เธอถูกกล่าวหาว่าเป็นสายลับจีน และมีส่วนร่วมในกิจกรรมการพนันและในกิจกรรมอาชญากรรมอื่น ๆ ในเดือนมิถุนายน ค.ศ. 2024 เธอถูกพักงานจากตำแหน่งนายกเทศบาลนานหกเดือนโดยคำสั่งจากคณะผู้ตรวจการแผ่นดินหลังกรมกิจการภายในและรัฐบาลท้องถิ่น (DILG) ตั้งข้อหารับสินบนเนื่องมาจากความสัมพันธ์ที่เธอมีกับกิจกรรมของผู้ให้บริการเกมนอกดินแดนฟิลิปปินส์ (POGO) ในเขตเทศบาลที่เธอดูแล และท้ายที่สุดในเดือนสิงหาคม 2024 คณะผู้ตรวจการแผ่นดินปลดเธอจากตำแหน่ง สมาชิกวุฒิสภา รีซา ฮอนตีเวอรอส และ วิน กัตชาเลียน กล่าวหาว่าเธอมีส่วนร่วมกับกิจกรรมผิดกฎหมายของ POGO หลังการบุกค้นในบัมบันใน ค.ศ. 2023 และ 2024 นอกจากนี้การมีสัญชาติฟิลิปปินส์ของเธอยังถูกตั้งคำถามเนื่องมาจากความไม่สอดคล้องกันของข้อมูลเอกสารและข้อมูลที่ให้ภายใต้การสอบสวนของเธอ
ในเดือนกรกฎาคม ค.ศ. 2024 ทรัพย์สินทั้งหมดของเธอถูกแช่แข็ง และมีการออกประกาศจับกุมเธอ ในเดือนสิงหาคม ค.ศ. 2024 มีรายงานว่ากัวได้เดินทางหลบหนีออกจากฟิลิปปินส์ไปเมื่อ 17 กรกฎาคม ไปยังประเทศมาเลเซีย และตามด้วยประเทศสิงคโปร์ ท้ายที่สุดในวันที่ 3 กันยายน ค.ศ. 2024 เธอถูกจับกุมในประเทศอินโดนีเซีย และถูกเนรเทศกลับไปยังฟิลิปปินส์ในสองวันถัดมา

**อ้างอิง**
หมวดหมู่:นักการเมืองฟิลิปปินส์
หมวดหมู่:บุคคลจากจังหวัดตาร์ลัก
หมวดหมู่:ชาวฟิลิปปินส์เชื้อสายจีน
ตำบลดอนไก่ดี

ดอนไก่ดี (Don Kai Di เป็น ตำบลหนึ่งในอำเภอกระทุ่มแบน จังหวัดสมุทรสาคร ซึ่งตั้งอยู่ในพื้นที่ชานเมืองของกรุงเทพมหานคร

**ประวัติศาสตร์**
ชื่อ "ดอนไก่ดี" มาจากการแปลตรงตัวว่า "ที่ดอนของไก่ชนดี" เนื่องจากชาวบ้านในพื้นที่นิยมเลี้ยงไก่ชน
ดอนไก่ดีเป็นจุดสิ้นสุดของคลองภาษีเจริญก่อนจะไหลลงสู่แม่น้ำท่าจีนที่ประตูน้ำอ่างทอง ใกล้วัดอ่างทอง ในอดีตน้ำท่วมที่มาจากกรุงเทพฯ จะถูกระบายลงสู่ทะเลผ่านแม่น้ำท่าจีน โดยจะเปิดประตูน้ำตลอดเวลาเพื่อให้น้ำในคลองภาษีเจริญใสสะอาด แต่เมื่อเวลาผ่านไป มีพืชพันธุ์จำนวนมากขึ้นตามแนวคลอง หลายโรงงานได้ปล่อยน้ำเสียลงในคลอง ทำให้น้ำในพื้นที่กระทุ่มแบนและดอนไก่ดีมีมลพิษ พื้นที่สมุทรสาครได้กลายเป็นเมืองอุตสาหกรรม
ดอนไก่ดีเป็นที่ตั้งของชาวไทยเชื้อสายจีนที่สืบทอดวัฒนธรรมจนถึงปัจจุบัน สินค้าท้องถิ่นที่มีชื่อเสียงคือ เบญจรงค์ (เครื่องถ้วยชามลายเบญจรงค์แบบไทยโบราณ)

**ภูมิศาสตร์**
ดอนไก่ดีมีพื้นที่ทั้งหมด 5,179 ไร่ (5.2864 ตารางไมล์) ส่วนใหญ่เป็นที่ราบลุ่มใกล้ปากคลองภาษีเจริญ และบางพื้นที่เป็นที่ดอน พื้นที่ส่วนใหญ่ใช้ในการเกษตร
ตำบลที่ติดกับดอนไก่ดี (เรียงจากทิศเหนือไปตามเข็มนาฬิกา): ตลาดกระทุ่มแบน, คลองมะเดื่อในอำเภอกระทุ่มแบน, นาดีและบ้านเกาะในอำเภอเมืองสมุทรสาคร, ท่าเสาในอำเภอกระทุ่มแบน

**การปกครอง**
ดอนไก่ดีอยู่ภายใต้การบริหารของเทศบาลตำบลดอนไก่ดี
พื้นที่ประกอบด้วย 6 หมู่บ้าน และเขตการปกครอง 6 แห่ง ดังนี้:

**สินค้าท้องถิ่น**
 เบญจรงค์- น้ำพริกปลาช่อน

**อ้างอิง**
หมวดหมู่:ตำบลในจังหวัดสมุทรสาคร
ตำบลบางจืด (อำเภอเมืองสมุทรสาคร)

วัดโพธิ์แจ้ วัดพุทธในท้องถิ่น
บางน้ำจืด (Bang Nam Chuet เป็น ตำบลหนึ่งในอำเภอเมืองสมุทรสาคร จังหวัดสมุทรสาคร ซึ่งเป็นส่วนหนึ่งของ กรุงเทพมหานครและปริมณฑล

**ภูมิศาสตร์**
ชื่อ "บางน้ำจืด" มาจากความหมายว่า "สถานที่ที่มีน้ำจืด" เนื่องจากสภาพของพื้นที่เป็นเช่นนั้น
สภาพภูมิประเทศทั่วไปของตำบลเป็นพื้นที่ลุ่มน้ำ มีคลองธรรมชาติหลายสายไหลผ่านหมู่บ้านต่าง ๆ ในตำบล ดินในพื้นที่นี้ค่อนข้างเสื่อมโทรม คลองศรีวัฒนากลม คลองบางน้ำจืด คลองเทพกาญจนา คลองปทุมานนท์ คลองคุ้มใหม่ คลองเลียบทางรถไฟ คลองคอกกระบือ เป็นแหล่งน้ำสำคัญ
พื้นที่บางน้ำจืดล้อมรอบด้วยตำบลอื่น ๆ ในจังหวัดสมุทรสาครทั้งหมด ได้แก่ (จากทิศเหนือตามเข็มนาฬิกา): แครายในอำเภอกระทุ่มแบน พันท้ายนรสิงห์และคอกกระบือในอำเภอเมืองสมุทรสาคร บางบอนใต้ในเขตบางบอน และแสมดำในเขตบางขุนเทียนของกรุงเทพมหานคร บางน้ำจืดตั้งอยู่ทางตะวันออกเฉียงเหนือสุดของจังหวัด
บางน้ำจืดมีพื้นที่รวม 18.73 ตารางกิโลเมตร (11,707 ไร่)

**การปกครอง**
บางน้ำจืดอยู่ภายใต้การบริหารขององค์การบริหารส่วนตำบลบางน้ำจืด (อบต.บางน้ำจืด)
บางน้ำจืดยังประกอบด้วย 6 หมู่บ้าน ดังนี้:

**ประชากร**
ตำบลบางน้ำจืดมีประชากรรวมทั้งหมด 11,525 คน (ชาย 5,625 คน หญิง 5,900 คน) มีจำนวนครัวเรือนทั้งหมด 2,156 ครัวเรือน มีความหนาแน่นเฉลี่ย 583 คน/ตารางกิโลเมตร
ประชากรส่วนใหญ่ทำงานในภาคอุตสาหกรรม

**สาธารณูปโภค**
ตำบลบางน้ำจืดมีโรงเรียนประถม 3 แห่ง โรงเรียนมัธยม 1 แห่ง โรงเรียนอาชีวศึกษา 1 แห่ง วัดพุทธ 2 แห่ง โบสถ์คริสต์ 2 แห่ง
ในด้านสาธารณสุขและความปลอดภัยในชีวิต มีโรงพยาบาลท้องถิ่น 2 แห่ง โรงพยาบาลเอกชน 1 แห่ง ร้านยา 1 แห่ง สถานีตำรวจ 1 แห่ง และสถานีดับเพลิง 1 แห่ง
ในทุกครัวเรือนมีไฟฟ้าใช้

**สถานที่น่าสนใจ**
 วัดโพธิ์แจ้- โรงเรียนศึกษานารีวิทยา (เดิมชื่อโรงเรียนศึกษานารี 2) (ตั้งอยู่ในพื้นที่ร่วมกับตำบลบางบอนใต้ เขตบางบอน)- วัดพันท้ายนรสิงห์- สนามกีฬาบางน้ำจืด

**การคมนาคม**
เนื่องจากเป็นพื้นที่ติดกับกรุงเทพมหานคร บางน้ำจืดจึงมีการคมนาคมที่สะดวก ทางหลวงเอกชัย (ทางหลวงแผ่นดินหมายเลข 3242) และถนนพระราม 2 (ทางหลวงแผ่นดินหมายเลข 35) ผ่านพื้นที่ มีรถโดยสารประจำทางหลายสายให้บริการ ทั้งจากองค์การขนส่งมวลชนกรุงเทพ (ขสมก.) และรถร่วมบริการ สาย 105, 120 (ปรับอากาศ), 7, 68, 105, 141 และรถสองแถวท้องถิ่นหลายสาย
รถประจำทางสาย 43 เคยให้บริการตั้งแต่เทเวศร์ กรุงเทพฯ ไปยังสุดสายที่โรงเรียนศึกษานารีวิทยาบนถนนเอกชัย แต่หยุดให้บริการตั้งแต่วันที่ 27 เมษายน 2564 เนื่องจากผลกระทบจากวิกฤตการณ์โควิด-19
บางน้ำจืดยังถูกตัดผ่านโดยเส้นทางรถไฟสายแม่กลองของการรถไฟแห่งประเทศไทย (รฟท.) โดยมีป้ายหยุดรถสองแห่ง คือ บางน้ำจืด abbr=on จากสถานีวงเวียนใหญ่ (จุดเริ่มต้นของเส้นทางสายแม่กลอง) และทุ่งสีทอง abbr=on จากสถานีวงเวียนใหญ่

**อ้างอิง**
หมวดหมู่:ตำบลในจังหวัดสมุทรสาคร
แม่น้ำโคลึยมา

แม่น้ำโคลึยมา (Колыма; Халыма) เป็นแม่น้ำทางภาคตะวันออกเฉียงเหนือของภูมิภาคไซบีเรีย ซึ่งมีพื้นที่ราบลุ่มแม่น้ำครอบคลุมบางส่วนของสาธารณรัฐซาคา (ยาคูเตีย) เขตปกครองตนเองชูคอตคา และแคว้นมากาดันของรัสเซีย
แม่น้ำโคลึยมานั้นได้ถูกแช่แข็งจนน้ำแข็งมีความหนาหลายเมตรมามากกว่า 250 วันโดยเฉลี่ยในแต่ละปี แต่มีช่วงระยะเวลาที่ปลอดน้ำแข็งเพียงแค่ต้นเดือนมิถุนายนจนถึงเดือนตุลาคมเท่านั้น

**เส้นทางแม่น้ำ**
แม่น้ำโคลึยมาเริ่มต้นที่จุดบรรจบกันของแม่น้ำ Kulu และ Ayan-Yuryakh (โคลึยมาเป็นความต่อเนื่องตามธรรมชาติของ Ayan-Yuryakh) จุดบรรจบกันเกิดขึ้นที่ที่ราบสูงโอค็อตสค์-โคลึยมา (Охотско-Колымское нагорье) ซึ่งตั้งอยู่ในพื้นที่แยกแอ่งโคลึยมาและแอ่งแม่น้ำที่ไหลลงสู่ทะเลโอค็อตสค์ แม่น้ำโคลึยมาไหลผ่านที่ราบสูงโคลึยมาตอนบน ไปทางใต้โดยประมาณในเส้นทางตอนบน แม่น้ำสายนี้ไหลออกจากเขตภูเขาและมุ่งไปทางเหนือผ่านที่ราบลุ่มโคลึยมา ซึ่งเป็นที่ราบกว้างใหญ่ที่มีทะเลสาบนับพันแห่ง และเป็นส่วนหนึ่งของที่ราบลุ่มไซบีเรียตะวันออกที่ใหญ่กว่า แม่น้ำนี้ไหลลงสู่อ่าวโคลึยมาในทะเลไซบีเรียตะวันออก ที่ซึ่งเป็นส่วนหนึ่งของมหาสมุทรอาร์กติก
แม่น้ำมีความยาวอยู่ที่ mi พื้นที่ลุ่มน้ำมีเนื้อที่ mi2  ปริมาณการระบายน้ำเฉลี่ยที่เมือง Kolymskoye คือ 3,254 ลูกบาศก์เมตรต่อวินาที (114,900 ลูกบาศก์ฟุตต่อวินาที) โดยมีค่าสูงสุดที่ 26,201 ลูกบาศก์เมตรต่อวินาที (925,300 ลูกบาศก์ฟุตต่อวินาที) จากรายงานในเดือนมิถุนายน พ.ศ. 2528 และมีค่าต่ำที่สุดอยู่ที่ 30.6 ลูกบาศก์เมตรต่อวินาที (1,080 ลูกบาศก์ฟุตต่อวินาที) ในเดือนเมษายนของปี พ.ศ. 2522 

**อ้างอิง**
หมวดหมู่:บทความที่มีข้อความภาษารัสเซีย
หมวดหมู่:แม่น้ำในประเทศรัสเซีย
แม่น้ำคัมชัตคา

แม่น้ำคัมชัตกา
แม่น้ำคัมชัตคา (Камча́тка) เป็นแม่น้ำที่ยาวที่สุดในคาบสมุทรคัมชัตคา ตั้งอยู่ในดินแดนคัมชัตคาในตะวันออกไกลของรัสเซีย แม่น้ำสายนี้ไหลลงสู่มหาสมุทรแปซิฟิกที่เมืองอุสต์-คัมชัตสค์บนชายฝั่งตะวันออกของคาบสมุทรคัมชัตคา แม่น้ำสายนี้มีระยะทางยาวถึง km และมีพื้นที่ราบลุ่มแม่น้ำใหญ่ถึง km2 แม่น้ำสายนี้อุดมไปด้วยปลาแซลมอนที่ซึ่งวางไข่นับล้านตัวทุกปี และเคยเป็นแหล่งอาศัยของชนพื้นเมืองชาว Itelmen อีกด้วย

**ภูมิอากาศ**
ลุ่มแม่น้ำคัมชัตคามีภูมิอากาศแบบไม่มีฤดูแล้งหนาวภาคพื้นสมุทรในพื้นที่ระดับความสูงต่ำ โดยมีฤดูร้อนที่สั้นและเย็นสบาย แต่กลับมีฤดูหนาวที่หนาวเหน็บและมีหิมะตกชุก

**อ้างอิง**
หมวดหมู่:CS1 แหล่งที่มาภาษารัสเซีย (ru)
หมวดหมู่:Coordinates on Wikidata
หมวดหมู่:แม่น้ำในประเทศรัสเซีย
หมวดหมู่:ดินแดนคัมชัตคา
อุปมาเรื่องแกะหาย

ภาพพิมพ์กัดกรดโดย Jan Luyken แสดงภาพการกลับมาด้วยความชื่นชมยินดีของคนเลี้ยงแกะ จากคัมภีร์ไบเบิลบาวเยอร์ 
อาสนวิหารนักบุญมารีย์ เมืองคิลเคนี ประเทศไอร์แลนด์ 
อุปมาเรื่องแกะหาย (Parable of the Lost Sheep) เป็นอุปมาของพระเยซูที่ปรากฏในพระวรสารนักบุญมัทธิว (14) และพระวรสารนักบุญลูกา (7)  เป็นเรื่องราวเกี่ยวกับชายคนหนึ่งที่ละฝูงแกะ 99 ตัวของตนเพื่อออกไปตามหาแกะ 1 ตัวที่หายไป  ในลูกา 15 อุปมานี้เป็นเรื่องแรกในชุดอุปมา 3 เรื่องเกี่ยวกับการไถ่ที่พระเยซูตรัสกับพวกฟาริสีและผู้นำศาสนาหลังพวกเขากล่าวหาพระองค์ว่าทรงต้อนรับและเสวยร่วมกับ "คนบาป"

**ความในคัมภีร์ไบเบิล**
ในพระวรสารนักบุญลูกา อุปมามีความต่อไปนี้:

**อ้างอิง**

**อ่านเพิ่มเติม**
cite book|chapter=The Lost Sheep|title=Meditations For Every Day In The Year|year=1823|publisher=Benziger Brothers|first=Roger|last=Baxter|author-link=Roger Baxter|location=New York|pages=505–506

**แหล่งข้อมูลอื่น**
 Biblical Art on the WWW: The Lost Sheep date=2018-08-29 - The parable in the book of Luke, NIV version- The parable in the book of Matthew, NIV version-  Jesus Declares the Parable of the Lost Sheep from the Mormon Channel-  The Parable of the Lost Sheep from The Poem of the Man-God
แกะหาย, อุปมาเรื่อง
หมวดหมู่:สัตว์ในคัมภีร์ไบเบิล
แกะหาย
หมวดหมู่:สัตว์ในศาสนาคริสต์
หมวดหมู่:แกะในวัฒนธรรมประชานิยม
หมวดหมู่:สัตว์เลี้ยงลูกด้วยนมในวัฒนธรรม
หมวดหมู่:แกะในวัฒนธรรมประชานิยม

หมวดหมู่:สัตว์เลี้ยงลูกด้วยนมในวัฒนธรรมประชานิยม
วัฒนธรรมประชานิยม
หมวดหมู่:ปศุสัตว์ในวัฒนธรรมประชานิยม
อุปมาเรื่องเงินเหรียญหาย

ในอุปมานี้ ผู้หญิงกวาดบ้านมืด ๆ ของเธอเพื่อหาเหรียญเงินที่หายไป (ภาพพิมพ์ลายแกะโดยจอห์น เอเวอเรตต์ มิเล)
อุปมาเรื่องเงินเหรียญหาย (Parable of the Lost Coin) เป็นอุปมาของพระเยซูที่ปรากฏในพระวรสารนักบุญลูกา (10) เป็นเรื่องราวเกี่ยวกับหญิงคนหนึ่งที่ค้นหาเหรียญเงินที่หายไป เมื่อพบก็ชื่นชมยินดี อุปมานี้อยู่ในชุดอุปมา 3 เรื่องเกี่ยวกับการไถ่ที่พระเยซูตรัสกับพวกฟาริสีและผู้นำศาสนาหลังพวกเขากล่าวหาพระองค์ว่าทรงต้อนรับและเสวยร่วมกับ "คนบาป"  อีกสองเรื่องในชุดได้แก่อุปมาเรื่องแกะหายและอุปมาเรื่องบุตรหายไป

**ความในคัมภีร์ไบเบิล**
เหรียญดรักมาของกษัตริย์แห่งเปอร์ซิส ดาริอัสที่ 2 (คริสต์ศตวรรษที่ 1)
ลูกา 15 เล่าว่าผู้หญิงคนหนึ่งมีเหริญเงิน 10 เหรียญ (กรีก: drachmae) แต่เหรียญหนึ่งหายไป เธอจึงจุดตะเกียงน้ำมันและกวาดบ้านเพื่อค้นหาจนกระทั่งเจอ จึงรู้สึกชื่นชมยินดี:
หญิงร่วมชื่นชมยินดีกับเพื่อบ้านหลังหาเหรียญเงินพบ (ภาพพิมพ์กัดกรดโดย Jan Luyken)

**ภาพวาด**
อุปมานี้ได้รับการวาดเป็นภาพโดยจิตรกรหลายคน ได้แก่ จอห์น เอเวอเรตต์ มิเล, Jan Luyken, Domenico Fetti และ James Tissot

**ดูเพิ่ม**
 อุปมาเรื่องแกะหาย

**อ้างอิง**

**แหล่งข้อมูลอื่น**
 Biblical Art on the WWW: The Lost Coin date=2019-10-27 
เงินเหรียญหาย, อุปมาเรื่อง
หมวดหมู่:พระวรสารนักบุญลูกา
หมวดหมู่:ผู้หญิงในพันธสัญญาใหม่
หมวดหมู่:เหรียญในคัมภีร์ไบเบิล
หมวดหมู่:ผู้หญิงในพันธสัญญาใหม่

พันธสัญญาใหม่
หมวดหมู่:ผู้หญิงในคริสต์ศตวรรษที่ 1
หมวดหมู่:บุคคลในพันธสัญญาใหม่
แม่น้ำอะนาดีร์

แม่น้ำอะนาดีร์ (Ана́дырь; ยูคากีร์: Онандырь; Йъаайваам) เป็นแม่น้ำที่อยู่ทางทิศตะวันออกเฉียงเหนือสุดของไซบีเรีย แม่น้ำสายนี้ไหลลงสู่อ่าวอะนาดีร์ที่ซึ่งอยู่ในทะเลเบริง พื้นที่ราบลุ่มแม่น้ำของลำน้ำสายนี้ส่วนใหญ่จะอยู่ภายในเขตปกครองตนเองชูคอตคา

**ลักษณะทางภูมิศาสตร์**
แม่น้ำอะนาดีร์มีความยาวอยู่ที่ km และมีพื้นที่ราบลุ่มแม่น้ำอยู่ที่ -3 แม่น้ำสายนี้จะแข็งตัวตั้งแต่เดือนตุลาคมถึงปลายเดือนพฤษภาคม และมีปริมาณน้ำถสูงสุดในเดือนมิถุนายนพร้อมกับการละลายของหิมะในบริเวณรอบข้าง

**อ้างอิง**
อะนาดีร์
เหตุผลนิยม

ทางปรัชญา เหตุผลนิยม (rationalism) เป็นมุมมองทางญาณวิทยาที่ "ถือว่าเหตุผลเป็นแหล่งที่มาหลักและเป็นบททดสอบความรู้" หรือ "มุมมองใด ๆ ที่บอกเหตุผลให้เป็นแหล่งความรู้หรือการพิสูจน์" โดยมักจะเปรียบเทียบกับแหล่งความรู้อื่น ๆ ที่เป็นไปได้ เช่น ศรัทธา ประเพณี หรือ การใช้ประสบการณ์ในการรับรู้สัมผัส หากจะกล่าวอย่างเป็นทางการ มีการกำหนดให้เหตุผลนิยมเป็นระเบียบวิธีหรือทฤษฎี "ซึ่งเกณฑ์ของความจริง ไม่ใช่การรับรู้ แต่เป็นสติปัญญาและนิรนัย"

**อ้างอิง**
หมวดหมู่:การให้เหตุผล
หมวดหมู่:ทฤษฎีทางญาณวิทยา
ป้ายจราจรในสหรัฐ

คู่มือมาตรฐานเครื่องหมายจราจร ฉบับที่ 11 เผยแพร่ในเดือนธันวาคม ค.ศ. 2023
ในสหรัฐอเมริกา ป้ายจราจรส่วนใหญ่เป็นไปตามมาตรฐานที่กำหนดโดยข้อบังคับของรัฐบาลกลาง โดยเฉพาะอย่างยิ่งในคู่มือมาตรฐานเครื่องหมายจราจร (Manual on Uniform Traffic Control Devices; MUTCD) และคู่มือมาตรฐานป้ายทางหลวง (Standard Highway Signs; SHS)

**การยอมรับและปฏิบัติตาม**
ใช้ฉบับมาตรฐานแห่งชาติ
คู่มือมาตรฐานเครื่องหมายจราจรฉบับที่ 11 ได้รับการเผยแพร่เมื่อวันที่ 19 ธันวาคม ค.ศ. 2023 วันที่มีผลบังคับใช้ของคู่มือนี้นับจากวันที่เผยแพร่เป็นระยะเวลา 30 วัน ตรงกับวันที่ 18 มกราคม ค.ศ. 2024 รัฐต่าง ๆ มีเวลาสองปีนับจากวันที่คู่มือมีผลบังคับใช้ในการเลือกดำเนินการอย่างใดอย่างหนึ่งดังต่อไปนี้ คือ- ใช่คู่มือฉบับปรับปรุง- ใช้คู่มือฉบับปรับปรุงมาใช้ พร้อมประกาศเพิ่มเติมในส่วนที่เป็นของรัฐ- ใช้คู่มือฉบับเฉพาะของรัฐ
มีรัฐจำนวน 18 รัฐที่ใช้คู่มือฉบับนี้โดยไม่มีการดัดแปลงใด ๆ, 22 รัฐ เขตโคลัมเบีย และปวยร์โตรีโก นำคู่มือฉบับนี้ไปใช้ควบคู่กับเอกสารประกอบเพิ่มเติม และมีรัฐอีก 10 รัฐที่ได้จัดทำคู่มือฉบับของรัฐขึ้นมาเอง โดยมีความสอดคล้องกับฉบับแห่งชาติอย่างมีนัยสำคัญ คู่มือมาตรฐานเครื่องหมายจราจร และคู่มือมาตรฐานป้ายทางหลวง กำหนดหมวดหมู่ของป้ายจราจรสำหรับใช้บนถนนและทางหลวงไว้ 7 หมวดหมู่ ดังต่อไปนี้: (รายการนี้ไม่ได้ครอบคลุมทุกสถานการณ์ โดยป้ายจราจรที่ระบุในที่นี้เป็นไปตามมาตรฐานคู่มือฉบับแห่งชาติ เว้นแต่จะระบุไว้เป็นอย่างอื่น)

**อ้างอิง**
หมวดหมู่:จราจร
หมวดหมู่:การขนส่งในสหรัฐ
อุปมาเรื่องบุตรหายไป

การกลับมาของบุตรหลงหาย (ค.ศ. 1773) โดย Pompeo Batoni
อุปมาเรื่องบุตรหายไป หรือ คำอุปมาเรื่องบุตรที่หลงหาย (Parable of the Prodigal Son หรือ Parable of the Lost Son; translit=Parabolē tou Asōtou Huiou) ยังเป็นที่รู้จักในชื่อว่า อุปมาเรื่องสองพี่น้อง (Parable of the Two Brothers), อุปมาเรื่องบิดาผู้รักบุตร (Parable of the Loving Father) และอุปมาเรื่องบิดาผู้ให้อภัย (Forgiving Father)  เป็นอุปมาของพระเยซูในคัมภีร์ไบเบิล ปรากฏในลูกา 15:11–32 ในลูกา 15 พระเยซูทรงเล่าอุปมาเรื่องนี้ควบคู่กับอุปมาเรื่องแกะหายและอุปมาเรื่องเงินเหรียญหาย ให้กับพวกฟาริสีและผู้นำศาสนาที่ตำหนิพระเยซูในเรื่องที่พระองค์ทรงต้อนรับและเสวยร่วมกับคนเก็บภาษีและคนอื่น ๆ ที่ถูกมองว่าเป็นคนบาป

**อ้างอิง**

**อ่านเพิ่มเติม**
Brooks, David. 17 February 2014. " The Prodigal Sons." The New York Times.
*Cantalamessa, Raniero. 17 March 2007. "Comments on Fourth Sunday of Lent Readings." Zenit News Agency.
*Dimopoulos, George. 24 February 2008. "The Prodigal Son." Orthodoxy and the World.- Holgate, David A. 1999.  Prodigality, liberality and meanness in the parable of the prodigal son: a Greco-Roman perspective on Luke 15.11-32. Continuum. 1-84127-025-3.
*Horbury, Ezra. 2019.  Prodigality in Early Modern Drama. Boydell & Brewer. 978 1 78744 606 9
*Morgan, G. Campbell. The Parable of the Father's Heart.
*Keller, Timothy. 2011.  The Prodigal God: Recovering the Heart of the Christian Faith. 978-1594484025.
*cite book|chapter=The Parable of the Prodigal Son|title=A Practical Commentary on Holy Scripture|year=1910|publisher=B. Herder|first=Friedrich Justus|last=Knecht- Di Rocco, E., ed. 2013. "italic=no." Studium 4(109).- — 2013. "italic=no." Studium 4(109).- — 2014. "italic=no." Studium 2(110).- — 2014. "Heimkehr: wohin?, Auszug: wohin?: italic=no." Studium 2(110).

**แหล่งข้อมูลอื่น**
อุปมาเรื่องบุตรหายไป
บุตรหายไป, อุปมาเรื่อง
หมวดหมู่:พระวรสารนักบุญลูกา
หมวดหมู่:สัตว์ในคัมภีร์ไบเบิล
หมวดหมู่:หมูในวรรณกรรม
หมวดหมู่:หมูในวัฒนธรรมประชานิยม

หมวดหมู่:สัตว์เลี้ยงลูกด้วยนมในวัฒนธรรมประชานิยม
วัฒนธรรมประชานิยม
หมวดหมู่:ปศุสัตว์ในวัฒนธรรมประชานิยม
หมวดหมู่:ปศุสัตว์ในวัฒนธรรมประชานิยม

หมวดหมู่:เกษตรกรรมในวัฒนธรรมประชานิยม
หมวดหมู่:สัตว์ในวัฒนธรรมประชานิยม
วัฒนธรรมประชานิยม
เขตรักษาพันธุ์สัตว์ป่าอุ้มผาง

เขตรักษาพันธุ์สัตว์ป่าอุ้มผาง (Umphang Wildlife Sanctuary) เป็นเขตรักษาพันธุ์สัตว์ป่าของประเทศไทย ตั้งอยู่ในอำเภออุ้มผาง จังหวัดตาก ทางตะวันตกเฉียงเหนือของประเทศไทย ได้รับการประกาศให้เป็นเขตรักษาพันธุ์สัตว์ป่าในปี พ.ศ. 2532
เขตพื้นที่ดังกล่าวถือเป็นส่วนหนึ่งของผืนป่าตะวันตก พื้นที่ใกล้เคียงเขตรักษาพันธุ์สัตว์ป่าอุ้มผาง ได้แก่ (จากทางเหนือไปตามเข็มนาฬิกา): ประเทศพม่า, หมู่บ้านมอครอ และอำเภอพบพระ จังหวัดตาก, อุทยานแห่งชาติคลองวังเจ้า, อุทยานแห่งชาติคลองลาน, อุทยานแห่งชาติแม่วงก์ และเขตรักษาพันธุ์สัตว์ป่าทุ่งใหญ่นเรศวร
ด้วยความอุดมสมบูรณ์ของป่าไม้ ทำให้ที่นี่เป็นต้นน้ำของแม่น้ำแม่กลอง (รวมถึงแม่น้ำแควน้อย) ที่ไหลลงสู่จังหวัดกาญจนบุรี, จังหวัดราชบุรี และจังหวัดสมุทรสงคราม
พื้นที่ส่วนใหญ่เป็นภูเขา ทำให้อากาศเย็น และในช่วงเดือนพฤศจิกายนถึงกุมภาพันธ์ อากาศจะหนาวเย็นเป็นพิเศษ ประกอบด้วยป่าดิบชื้นและป่าผลัดใบ มีความสูงตั้งแต่ 80 ถึง 2,152 เมตรเหนือระดับน้ำทะเล
สัตว์ที่พบเห็นบ่อยในพื้นที่ เช่น เสือลายเมฆ, สมเสร็จมาเลเซีย, เลียงผา, เหยี่ยว, นกเงือกคอเขียว, นกเงือกใหญ่, นกอ้ายงั่ว, เสือโคร่งอินโดจีน, ช้างอินเดีย, ลิงลมสีเงิน, ลิงกังหางหมูเหนือ นอกจากนี้ยังมีสัตว์เลื้อยคลานและสัตว์สะเทินน้ำสะเทินบก เช่น เต่าปูลู, เต่าป่าเอเชีย, งูเหลือมพม่า, งูหลาม และกบใกล้สูญพันธุ์อย่างกบแม่น้ำบลายธ์
จุดเด่นของพื้นที่นี้คือ น้ำตกทีลอซู ซึ่งเป็นน้ำตกที่ใหญ่ที่สุดในประเทศไทย และเป็นหนึ่งในน้ำตกที่ใหญ่ที่สุดในเอเชีย ชื่อของน้ำตกหมายถึง "น้ำตกดำ" ในภาษากะเหรี่ยง น้ำตกนี้มีหลายชั้น ลำธาร และสระน้ำให้เล่น น้ำจะไหลแรงที่สุดระหว่างเดือนกรกฎาคมถึงพฤศจิกายน แต่สามารถชมน้ำตกได้ตลอดทั้งปี น้ำตกนี้อยู่ห่างจากที่ทำการเขตรักษาพันธุ์สัตว์ป่าประมาณ 3 กิโลเมตร
นอกจากที่ลอซูแล้ว เขตรักษาพันธุ์สัตว์ป่าอุ้มผางยังมีน้ำตกอื่น ๆ เช่น น้ำตกปิตุ๊โกร (น้ำตกหัวใจและน้ำตกที่สูงที่สุดในประเทศไทย) และน้ำตกทีลอเล ซึ่งตั้งอยู่บริเวณเขตแดนกับทุ่งใหญ่นเรศวร

**ที่ตั้ง**

**อ้างอิง**

**แหล่งข้อมูลอื่น**
 Um Phang Wildlife Sanctuary
อุ้มผาง
หมวดหมู่:พื้นที่คุ้มครองที่ก่อตั้งในปี พ.ศ. 2532
หมวดหมู่:การก่อตั้งในปี พ.ศ. 2532 ในประเทศไทย
หมวดหมู่:เทือกเขาดอยเมาะลำเลิง
พิพิธภัณฑ์หุ่นขี้ผึ้งไทย

พิพิธภัณฑ์หุ่นขี้ผึ้งไทย
พิพิธภัณฑ์หุ่นขี้ผึ้งไทย เป็น พิพิธภัณฑ์หุ่นขี้ผึ้ง ที่ตั้งอยู่ในจังหวัด นครปฐม ประเทศไทย เนื่องจากสภาพอากาศแบบเขตร้อนในประเทศไทย หุ่นต่างๆ จึงทำจาก ไฟเบอร์กลาส แทนการใช้ขี้ผึ้งแบบดั้งเดิม

**ประวัติ**
หุ่นไฟเบอร์กลาสที่แสดงศิลปะและวัฒนธรรมไทย
พิพิธภัณฑ์แห่งนี้เปิดให้บริการเมื่อวันที่ 14 มิถุนายน พ.ศ. 2532 โดยได้รับแรงบันดาลใจจากศิลปิน ดวงแก้ว พิทยากรศิลป์ และคณะ โดยมีจุดมุ่งหมายเพื่อส่งเสริมและอนุรักษ์ศิลปะและวัฒนธรรมไทยแบบดั้งเดิม กลุ่มศิลปินเหล่านี้ใช้เวลามากกว่า 10 ปีในการศึกษาและทดลองสร้างหุ่นขี้ผึ้งโดยใช้ไฟเบอร์กลาสจนกระทั่งประสบความสำเร็จในการสร้างหุ่นที่งดงาม ละเอียดอ่อน และคงทน

**นิทรรศการ**
การจัดแสดงประกอบด้วยบุคคลสำคัญทางประวัติศาสตร์ของไทย รวมถึงพระมหากษัตริย์แห่งราชวงศ์จักรี การแสดงวัฒนธรรมและประเพณีไทย และตัวละครจากวรรณคดี เช่น ตัวละครจากพระอภัยมณี ของ สุนทรภู่
พระมหากษัตริย์แห่งราชวงศ์จักรี

**ดูเพิ่ม**
 การท่องเที่ยวในประเทศไทย

**อ้างอิง**

**แหล่งข้อมูลอื่น**
  Thailand Human Imagery Museum - เว็บไซต์ทางการ-  Thai Human Imagery Museum - ข้อมูลเพิ่มเติม
หมวดหมู่:สิ่งก่อสร้างในอำเภอนครชัยศรี
หมวดหมู่:พิพิธภัณฑ์ในประเทศไทย
หมวดหมู่:พิพิธภัณฑ์หุ่นขี้ผึ้ง
หมวดหมู่:สถานที่ท่องเที่ยวในจังหวัดนครปฐม
หมวดหมู่:ก่อตั้งในปี พ.ศ. 2532
อองหำ

อองหำ หรือ องเสีย มีชื่อในภาษาจีนกลางว่า หวาง หาน (p=Wáng Hán) เป็นขุนพลของรัฐจ๊กก๊กในยุคสามก๊กของจีน 

**ประวัติ**
ในปี ค.ศ. 258 เกียงอุยผู้เป็นมหาขุนพล (大將軍 ต้าเจียงจฺวิน) แห่งจ๊กก๊กเสนอแผนใหม่ในการป้องกันเมืองฮันต๋ง (漢中 ฮั่นจง) โดยให้แบ่งกำลังทหาร "โอบล้อมฮันต๋ง" เมื่อข้าศึกบุกเข้ามาให้ตั้งมั่นสะสมเสบียงอาหาร รักษาจุดยุทธศาสตร์ และใช้ยุทธวิธีแบบกองโจร เมื่อกำลังทหารฝ่ายข้าศึกอ่อนล้าและล่าถอยไป ให้ยกกองกำลังป้องกันและกองกำลังแบบกองโจรเข้าโจมตีร่วมกัน เอาเจ้, อองหำผู้เป็นผู้ควบคุมทัพ (監軍 เจียนจวิน) และเจียวปินผู้เป็นผู้พิทักษ์ทัพ (護軍 ฮู่จฺวิน) รับคำสั่งเกียงอุยและนำทหารใต้บังคับบัญชาโอบล้อมเมืองฮันต๋ง โดยเอาเจ้รักษาอำเภอเซียวเส (漢壽縣 ฮั่นโช่วเซี่ยน; ทางตะวันออกเฉียงเหนือของอำเภอเจี้ยนเก๋อ มณฑลเสฉวนในปัจจุบัน) อองหำรักษาอำเภอก๊กเสีย (樂城縣 เล่อเฉิงเซี่ยน; ปัจจุบันคืออำเภอเฉิงกู้ มณฑลฉ่านซี) และเจียวปินรักษาอำเภอฮั่นเสีย (漢城縣 ฮั่นเฉิงเซี่ยน; ปัจจุบันคืออำเภอเหมี่ยน มณฑลฉ่านซี)
ในปี ค.ศ. 263 จงโฮยขุนพลของรัฐวุยก๊กยกทัพบุกจ๊กก๊ก จงโฮยให้ลิจูผู้เป็นขุนพลหน้า (前將軍 เฉียนเจียงจฺวิน) ให้นำกำลังทหารหมื่นนายไปล้อมอองหำที่ก๊กเสีย ให้ซุนไคผู้เป็นผู้พิทักษ์ทัพ (護軍 ฮู่จฺวิน) นำกำลังทหารไปล้อมเจียวปินที่ฮั่นเสีย บันทึกประวัติศาสตร์ไม่มีการกล่าวถึงอองหำอีกหลังจากนั้น

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- ซือหม่า กวาง (1084). จือจื้อทงเจี้ยน.
หมวดหมู่:ขุนพลของจ๊กก๊ก
หมวดหมู่:อาลซัส-ลอแรน

หมวดหมู่:จักรวรรดิเยอรมัน
หมวดหมู่:สนธิสัญญาแฟรงก์เฟิร์ต (ค.ศ. 1871)
หมวดหมู่:การล่มสลายของจักรวรรดิฝรั่งเศสที่สอง
หมวดหมู่:สนธิสัญญาแวร์ซาย
เจียวปิน

เจียวปิน หรือ เจียวปีน (เสียชีวิต ค.ศ. 264) มีชื่อในภาษาจีนกลางว่า เจี่ยง ปิน (p=Jiǎng Bīn) เป็นขุนพลของรัฐจ๊กก๊กในยุคสามก๊กของจีน 

**ประวัติ**
เจียวปินเป็นชาวอำเภอเซียงเซียง (湘鄉縣 เซียงเซียงเซี่ยน) เมืองเลงเหลง (零陵郡 หลิงหลิงจฺวิ้น) ซึ่งปัจจุบันคือนครเซียงเซียง มณฑลหูหนาน เป็นบุตรชายคนโตของเจียวอ้วนผู้เป็นขุนพล ขุนนาง และผู้สำเร็จราชการของรัฐจ๊กก๊ก
ในปี ค.ศ. 246 เจียวอ้วนเสียชีวิต เจียวปินสืบทอดบรรดาศักดิ์อานหยางถิงโหว (安陽亭侯) ของบิดา เจียวปินรับราชการเป็นขุนพลในจ๊กก๊กเช่นเดียวกับบิดา และมียศเป็นขุนพลสงบยุทธ (綏武將軍 ซุยอู่เจียงจฺวิน) และดำรงตำแหน่งเป็นผู้พิทักษ์ทัพ (護軍 ฮู่จฺวิน) ในอำเภอฮั่นเสีย (漢城縣 ฮั่นเฉิงเซี่ยน; ปัจจุบันคืออำเภอเหมี่ยน มณฑลฉ่านซี)
ในปี ค.ศ. 263 จงโฮยขุนพลของรัฐวุยก๊กยกทัพบุกจ๊กก๊ก จงโฮยให้ซุนไคผู้เป็นผู้พิทักษ์ทัพ (護軍 ฮู่จฺวิน) นำกำลังทหารไปล้อมเจียวปินที่ฮันเสีย จงโฮยเขียนจดหมายถึงเจียวปินว่า "มีผู้มีความสามารถและคุณธรรมมากมายในจ๊ก คนเช่นท่านและจูเก่อ ซือยฺเหวี่ยน (จูกัดเจี๋ยม) ก็เฉกเช่นข้าพเจ้า และยังมีคนอื่นอีกมากที่เฉกเช่นท่านเช่นกัน เป็นธรรมเนียมปฏิบัติของบรรพชนที่ต้องสักการะมหาปราชญ์ในอดีต บัดนี้เมื่อข้าพเจ้ามาถึงจ๊ก ข้าพเจ้าต้องการไปเยือนหลุมศพของบิดาท่าน ข้าพเจ้าหวังว่าท่านจะบอกข้าพเจ้าว่าหลุมศพนั้นอยู่ที่ใด"
เจียวปินตอบว่า "ข้าพเจ้ารู้ว่าท่านเป็นผู้ที่เข้าใจข้าพเจ้าและข้าพเจ้าอยากจะเป็นมิตรกับท่าน บัดนี้เมื่อท่านร้องขออย่างสุภาพ ก็คงจะเป็นการเสียมารยาทหากปฏิเสธท่าน บิดาผู้ล่วงลับของข้าพเจ้าล้มป่วยเสียชีวิตที่อำเภอโปยเสีย (涪縣 ฝูเซี่ยน; ปัจจุบันคือนครเหมี่ยนหยาง มณฑลเสฉวน) หลังจากที่อาจารย์ด้านฮวงจุ้ยบอกว่าอำเภอโปยเสียเป็นสถานที่ดี เราจึงฝังศพของบิดาที่นั่น ท่านมาตามทางไปจ๊กเพื่อเยี่ยมและคำนับหลุมศพของบิดา งันเอี๋ยน (顏回 เหยียน หุย) ก็แสดงความเป็นผู้มีคุณธรรมเมื่อปฏิบัติต่อขงจื๊อเหมือนเป็นบิดาของตน บัดนี้หลังได้รับจดหมายของท่าน ข้าพเจ้ารู้สึกเสียใจอย่างมากและคิดถึงบิดาของข้าพเจ้ามากยิ่งขึ้น"
จงโฮยรู้สึกประทับใจกับลักษณะนิสัยอันน่านับถือของเจียวปินหลังได้รับการตอบกลับของเจียวปิน จงโฮยจึงมุ่งหน้าไปยังอำเภอโปยเสีย หาสุสานของเจียวอ้วนจนพบและคำนับหลุมศพ 
หลังการล่มสลายของจ๊กก๊กเมื่อปลายปี ค.ศ. 263 เจียวปินเดินทางไปยังอำเภอโปยเสียเพื่อพบกับจงโฮยแล้วกลายเป็นมิตรกับจงโฮย เจียวปินถูกสังหารโดยทหารที่ก่อการกำเริบในเดือนมีนาคม ค.ศ. 264loc=vol. 78 เมื่อจงโฮยเริ่มก่อกบฏในเซงโต๋ต่อต้านสุมาเจียวผู้สำเร็จราชการแห่งวุยก๊ก

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- ซือหม่า กวาง (1084). จือจื้อทงเจี้ยน.
หมวดหมู่:ขุนพลของจ๊กก๊ก
หมวดหมู่:ซูเดเทินลันท์

หมวดหมู่:กรณีพิพาทเรื่องอาณาเขตเยอรมนี
หมวดหมู่:กรณีพิพาทเรื่องอาณาเขตเชโกสโลวาเกีย
แม่แบบ:รู้ไหมว่า/2024-12-08

*...ในศิลปะคริสเตียนบางครั้งแสดงภาพของสิลาสในลักษณะถือโซ่ตรวนที่ขาด (ในภาพ) มาจากเหตุการณ์ใน กิจการของอัครทูต ที่สิลาสและเปาโลถูกขังคุกที่เมืองฟีลิปปี แต่เกิดแผ่นดินไหวทำให้เครื่องจองจำหลุดออกจากตัวของทั้งคู่ 
*...คณะสำรวจจากเยอรมนีทำการเลาะเอาจิตรกรรมฝาผนังจากหมู่ถ้ำกีซิลในซินเจียงส่งกลับเบอร์ลินไปรวมกว่า 120 ลัง
*...ในปี ค.ศ. 257 เจาจิ๋วขุนนางจ๊กก๊กในยุคสามก๊กเขียนบทความชื่อโฉวกั๋วลุ่นซึ่งมีเนื้อหาวิพากษ์วิจารณ์ความกระหายสงครามของเกียงอุยขุนพลจ๊กก๊กที่ยกทัพบุกวุยก๊กติดต่อกันหลายปี
*...ลิงโลกเก่ามีความใกล้ชิดกับเอปมากกว่าลิงโลกใหม่ โดยลิงโลกเก่ากับเอปวิวัฒนาการจากบรรพบุรุษร่วมกันเมื่อ 25 ล้านถึง 30 ล้านปีก่อน ส่วนลิงโลกใหม่แยกจากบรรพบุรุษร่วมกันของลิงโลกเก่ากับเอปก่อนหน้านั้น 
*...สตูดิโออัลบั้ม พาราซอมเนีย ซึ่งมีกำหนดเผยแพร่ในปี ค.ศ. 2025 เป็นสตูดิโออัลบั้มแรกในรอบ 16 ปีของวง ดรีมเทียเตอร์ ที่ได้ ไมค์ พอร์ตนอย กลับมาร่วมงานในฐานะมือกลองของวงอีกครั้ง 
*...มหาวิทยาลัยนิวอิงแลนด์เป็นมหาวิทยาลัยแห่งแรกของออสเตรเลียที่ก่อตั้งขึ้นนอกเมืองหลวงของรัฐ โดยในปี ค.ศ. 2019 ได้รับคะแนนความพึงพอใจของนักศึกษาสูงสุดในบรรดามหาวิทยาลัยของรัฐทุกแห่งในรัฐนิวเซาท์เวลส์
แม่แบบ:รู้ไหมว่า/2024-12-03

*...ในคริสต์ทศวรรษ 1970 มีการสร้างเขื่อนผลิตพลังงานไฟฟ้าใกล้กับหมู่ถ้ำกุมตุราในซินเจียงซึ่งส่งผลให้จิตรกรรมฝาผนังพุทธในถ้ำจากศตวรรษที่ 5–11 (ตัวอย่างในภาพ) เสื่อมสภาพเร็วขึ้น 
*...ชิมแปนซีในป่ามักมีอายุสั้นกว่าชิมแปนซีที่ถูกคุมขัง โดยชิมแปนซีในป่าปกติมีอายุไม่เกิน 15 ปี แต่ชิมแปนซีในกรงขังมีอายุเฉลี่ยที่ 31.7 ปี (เพศผู้) และ 38.7 ปี (เพศเมีย)
*...หลังจากที่นักเทนนิสชายชาวอิตาลี ยันนิค ซินเนอร์ พาทีมชาติอิตาลีชนะเลิศการแข่งขัน เดวิสคัพ ในปี ค.ศ. 2023 นี่เป็นการครองแชมป์ครั้งแรกของทีมเทนนิสชายอิตาลีตั้งแต่ปี ค.ศ. 1976
*...ภาวะเงินเฟ้อติดลบที่เรียกว่า ภาวะเงินฝืด จะส่งผลให้ราคาสินค้าและบริการปรับตัวลดลง เงินมีอำนาจซื้อมากขึ้น และมูลค่าจริงของหนี้เพิ่มขึ้น ส่งผลให้กิจกรรมทางเศรษฐกิจโดยรวมลดลง 
*...เลดีกากาและบรูโน มาส์ ใช้เวลาเพียงหนึ่งคืนในการร่วมแต่งและบันทึกเสียงเพลง ดายวิธอะสไมล์ ซึ่งมาส์ได้เริ่มประพันธ์ไว้ก่อนแล้ว
*...ภายหลังจากโจฮวนจักรพรรดิลำดับสุดท้ายของวุยก๊กสละราชบัลลังก์ลงมามีฐานันดรศักดิ์เป็นตันลิวอ๋องในปี ค.ศ. 266 สุมาเอี๋ยนที่ขึ้นครองราชย์เป็นจักรพรรดิแห่งราชวงศ์จิ้นทรงอนุญาตให้โจฮวนยังคงใช้ธงและราชรถอย่างจักรพรรดิ และสักการะบรรพชนด้วยพิธีการอย่างจักรพรรดิได้
หมวดหมู่:เสรีนครดันท์ซิช

หมวดหมู่:นาซีเยอรมนี
หมวดหมู่:รัฐสิ้นสภาพในประเทศโปแลนด์
หมวดหมู่:ดินแดนในอาณัติของสันนิบาตชาติ
หมวดหมู่:สนธิสัญญาแวร์ซาย